Suriya prezidenti Bashar Asad Rossiya rahbari Vladimir Putinga Ikkinchi jahon urushidagi g‘alabaning 71 yilligi munosabati bilan yo‘llagan tabriknomasida Halabdagi vaziyatni "Ulug‘ vatan urushi vaqtidagi Stalingrad qamali" bilan qiyoslagan. Bu haqda SANA agentligi xabar tarqatgan. "Halabdagi vaziyat, shuningdek, Suriyaning ko‘plab shaharlaridagi vaziyat Stalingrad qamali vaqtidagi vaziyatga yaqin. &lt;...&gt; Biz tajovuzkor kuchlarni butunlay mahv etish hamda Suriyada dushmanlar ustidan g‘alaba qozonishdan boshqasiga rozi bo‘lmaymiz", deyilgan telegramma matnida. Bundan oldinroq, Germaniya TIV rahbari Frank Valter Shtaynmayyer Germaniya tomoni Halabda tinchlik sulh tuzilishini qutlashi haqida ma’lum qilgandi. Rossiya va AQSh tomoni Halabda o‘t ochishni to‘xtatish bo‘yicha bitim tuzgan va bu sulh 5 may kunidan boshlab kuchga kirgan.